stanford-oval/wikipedia huggingface dataset:
วานิช ใจแสน

นักฟุตบอลชาวไทย
| ข้อมูลส่วนตัว |
| --- | --- | --- | --- |
ชื่อเต็ม:  วานิช ใจแสน
วันเกิด:  25 กรกฎาคม พ.ศ. 2535 (32 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.72 ม.
ตำแหน่ง:  กองหน้า
ข้อมูลสโมสร
สโมสรปัจจุบัน:  ร้อยเอ็ด พีบี ยูไนเต็ด
หมายเลข:  89
สโมสรเยาวชน
พ.ศ. 2553–2554:  ชลบุรี
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2555–2559 |  ชลบุรี |  12 |  (3) |
| พ.ศ. 2556 |  → สงขลา ยูไนเต็ด (ยืมตัว) |  18 |  (0) |
| พ.ศ. 2557 |  → บางกอก (ยืมตัว) |  15 |  (5) |
| พ.ศ. 2558–2559 |  → ประจวบคีรีขันธ์ (ยืมตัว) |  10 |  (1) |
| พ.ศ. 2560 |  ศรีสะเกษ |  12 |  (2) |
| พ.ศ. 2561 |  ตราด |  21 |  (5) |
| พ.ศ. 2562 |  ไทยฮอนด้า |  29 |  (3) |
| พ.ศ. 2563–2564 |  ศรีสะเกษ |  20 |  (2) |
| พ.ศ. 2564–2565 |  นครศรีฯ ยูไนเต็ด |  25 |  (6) |
| พ.ศ. 2565–2567 |  มหาสารคาม สามใบเถา |  48 |  (11) |
| พ.ศ. 2568– |  ร้อยเอ็ด พีบี ยูไนเต็ด |  4 |  (1) |
ทีมชาติ
| พ.ศ. 2557–2558 |  ไทย อายุไม่เกิน 23 ปี |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16 กุมภาพันธ์ พ.ศ. 2568
วานิช ใจแสน (25 กรกฎาคม พ.ศ. 2535 – ) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองหน้าให้แก่ร้อยเอ็ด พีบี ยูไนเต็ด ในศึกไทยลีก 3
เกียรติประวัติ > ร่วมกับสโมสร

ไทยลีก 3 – โซนภาคตะวันออกเฉียงเหนือ: ฤดูกาล 2565–66
แหล่งข้อมูลอื่น

Goal.com
Players Profile - info.thscore.com
ข้อมูลของ วานิช ใจแสน ที่ ซ็อกเกอร์เวย์
ยุทธพงษ์ ศรีละคร

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ยุทธพงษ์ ศรีละคร
วันเกิด:  12 กรกฎาคม พ.ศ. 2528 (39 ปี)
สถานที่เกิด:  จังหวัดขอนแก่น ประเทศไทย
ส่วนสูง:  1.72 m (5 ft 7 1⁄2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  เมืองตรัง ยูไนเต็ด
หมายเลข:  4
สโมสรอาชีพ*
| ปี |  ทีม |  ลงเล่น |  (ประตู) |
| 2009 |  อยุธยา |  21 |  (0) |
| 2010–2015 |  สระบุรี |  104 |  (0) |
| 2016–2018 |  สุโขทัย |  84 |  (0) |
| 2019 |  ศรีสะเกษ |  34 |  (0) |
| 2020–2022 |  หนองบัว พิชญ |  57 |  (0) |
| 2022–2023 |  สงขลา |  23 |  (2) |
| 2023–2024 |  อยุธยา ยูไนเต็ด |  29 |  (0) |
| 2024– |  เมืองตรัง ยูไนเต็ด |  12 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10 กุมภาพันธ์ 2025
ยุทธพงษ์ ศรีละคร (เกิดเมื่อวันที่ 12 กรกฎาคม พ.ศ. 2528) เป็นนักฟุตบอลชาวไทย เล่นในตำแหน่งกองหลัง ปัจจุบันเล่นให้กับเมืองตรัง ยูไนเต็ด ในไทยลีก 3
เกียรติประวัติ

หนองบัว พิชญ
ไทยลีก 2: 2563–64
สงขลา
ไทยลีก 3 โซนภาคใต้: 2565–66
แหล่งข้อมูลอื่น

ข้อมูลของ ยุทธพงษ์ ศรีละคร ที่ ซ็อกเกอร์เวย์
ไพบูลย์ นิติตะวัน

| ไพบูลย์ นิติตะวัน |
| --- | --- |
ไพบูลย์ ในปี พ.ศ. 2561

เลขาธิการพรรคพลังประชารัฐ
อยู่ในวาระ
เริ่มดำรงตำแหน่ง  6 กันยายน พ.ศ. 2567
ก่อนหน้า: ร้อยเอก ธรรมนัส พรหมเผ่า
รองหัวหน้าพรรคพลังประชารัฐ
ดำรงตำแหน่ง 21 ธันวาคม พ.ศ. 2562 – 6 กันยายน พ.ศ. 2567
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 8 พฤษภาคม พ.ศ. 2562 – 20 มีนาคม พ.ศ. 2566
สมาชิกวุฒิสภา
ดำรงตำแหน่ง 18 กันยายน พ.ศ. 2555 – 24 พฤษภาคม พ.ศ. 2557
ดำรงตำแหน่ง 2 มีนาคม พ.ศ. 2551 – 1 มีนาคม พ.ศ. 2554
 
ข้อมูลส่วนบุคคล
เกิด: 15 มกราคม พ.ศ. 2497 (71 ปี) จังหวัดนครราชสีมา ประเทศไทย
เชื้อชาติ: ไทย
ศาสนา: พุทธ
พรรคการเมือง: ประชาชนปฏิรูป (2561–2562) พลังประชารัฐ (2562–ปัจจุบัน)

ไพบูลย์ นิติตะวัน นักกฎหมายและนักการเมืองชาวไทย เป็นเลขาธิการพรรคพลังประชารัฐ ประธานคณะกรรมการฝ่ายกฎหมายของพรรค เคยเป็นสมาชิกสภาผู้แทนราษฎรไทย ชุดที่ 25 แบบบัญชีรายชื่อ และสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 ในขณะที่เป็นสมาชิกวุฒิสภาปี พ.ศ.2551 - 2557 เป็นผู้ริเริ่มก่อตั้งและเป็นผู้ประสานงาน กลุ่ม 40 ส.ว. ทำหน้าที่ตรวจสอบการบริหารราชการแผ่นดินของรัฐบาลในสมัยนั้น ด้วยกระบวนการทางกฎหมายภายใต้รัฐธรรมนูญ เพื่อให้การบริหารราชการแผ่นดินอยู่ภายใต้หลักนิติรัฐ นิติธรรม ให้รัฐเป็นที่พึ่งของประชาชน
เคยดำรงตำแหน่งสำคัญ เช่น ประธานคณะกรรมาธิการพิจารณาร่างรัฐธรรมนูญแห่งราชอาณาจักรไทย "แก้ไขเพิ่มเติม (ฉบับที่ 1) พุทธศักราช 2564" ประธานคณะกรรมาธิการวิสามัญพิจารณาติดตาม ตรวจสอบ การใช้เงินตามพระราชกำหนด 3 ฉบับ เพื่อแก้ไขปัญหา เยียวยาและฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 สภาผู้แทนราษฎร กรรมาธิการยกร่างรัฐธรรมนูญ พ.ศ. 2558 ประธานคณะกรรมการปฏิรูปแนวทางและมาตรการปกป้องพิทักษ์กิจการพระพุทธศาสนาสภาปฏิรูปแห่งชาติ สมาชิกสภาปฏิรูปแห่งชาติ ประธานคณะกรรมการที่ปรึกษากฎหมายประธานวุฒิสภา ที่ปรึกษาตุลาการศาลรัฐธรรมนูญ ที่ปรึกษาสำนักงานการตรวจเงินแผ่นดิน และเคยดำรงตำแหน่งอื่นๆทางสังคม เช่น อุปนายกสโมสรรัฐสภาคนที่ 1 นายกสมาคมแห่งสถาบันพระปกเกล้า และประธานมูลนิธิ อีพีเอ ธรรมศาสตร์ มหาวิทยาลัยธรรมศาสตร์
บทบาทในฐานะนักกฎหมาย > 3.กรณีปัญหาเกี่ยวกับความชอบด้วยรัฐธรรมนูญ มาตรา129 ตามพระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ. 2555 มาตรา5 มาตรา8 และมาตรา13

วันที่ 7 ตุลาคม 2563 ศาลรัฐธรรมนูญมีคำวินิจฉัยที่ 17/2563 ตามที่ ไพบูลย์ นิติตะวัน ยื่นหนังสือร้องเรียนขอให้ผู้ตรวจการแผ่นดิน เสนอเรื่องพร้อมความเห็นต่อศาลรัฐธรรมนูญว่าพระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ. 2554 มาตรา 5 มาตรา 8 และมาตรา 13 มีปัญหาเกี่ยวกับความชอบด้วยรัฐธรรมนูญ มาตรา 129 เนื่องจากพระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ. 2554 เป็นกฎหมายที่ออกโดยอาศัยอำนาจตามรัฐธรรมนูญแห่งราชอาณาจักรไทย พุทธศักราช 2550 มาตรา 135 กำหนดให้คณะกรรมาธิการมีอำนาจออกคำสั่งเรียกเอกสารจากบุคคลใด หรือเรียกบุคคลใดมาแถลงข้อเท็จจริงหรือแสดงความเห็นในกิจการที่กระทำหรือในเรื่องที่พิจารณาสอบสวนหรือศึกษาอยู่ ผู้ใดฝ่าฝืนหรือไม่ปฏิบัติตามต้องระวางโทษจำคุกไม่เกินสามเดือน หรือปรับไม่เกินห้าพันบาท หรือทั้งจำทั้งปรับ ต่อมารัฐธรรมนูญแห่งราชอาณาจักรไทยพุทธศักราช 2560 มาตรา 129 บัญญัติให้คณะกรรมาธิการมีอำนาจเรียกเอกสารจากบุคคลใดหรือเรียกบุคคลใดมาแถลงข้อเท็จจริงหรือแสดงความเห็น โดยบทบัญญัติดังกล่าวไม่ได้ให้อำนาจในการออกคำสั่งเรียกเช่นเดียวกันกับรัฐธรรมนูญแห่งราชอาณาจักรไทย พุทธศักราช 2550 มาตรา 135
ศาลรัฐธรรมนูญได้วินิจฉัยว่า พระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ. 2554 มาตรา 5 มาตรา 8 และมาตรา 13 ขัดหรือแย้งต่อรัฐธรรมนูญ จึงมีปัญหาเกี่ยวกับความชอบด้วยรัฐธรรมนูญ มาตรา 129
มีผลให้อำนาจคณะกรรมาธิการในการเชิญบุคคลมาชี้แจงและเรียกเอกสาร แต่ก็ไม่มีผลบังคับสำหรับผู้ที่ไม่ให้ความร่วมมือกับคณะกรรมาธิการ เนื่องจากรัฐธรรมนูญไม่ได้กำหนดบทลงโทษไว้
บทบาทในฐานะนักกฎหมาย > 4.กรณีการชุมนุมทางการเมืองของประชาชนระหว่างปี 2556-2557

วันที่ 26 กุมภาพันธ์ 2563 ศาลรัฐธรรมนูญมีคำสั่งที่ 12-13/2563 ตามคำร้องของ ไพบูลย์ นิติตะวัน และ ผู้ตรวจการแผ่นดิน ขอให้ศาลรัฐธรรมนูญ วินิจฉัยตามรัฐธรรมนูญ มาตรา 213 กรณีที่พนักงานอัยการ สำนักงานอัยการพิเศษฝ่ายคดีพิเศษ 4 สำนักงานอัยการสูงสุด ยื่นฟ้องตนเองและพวก ต่อศาลอาญาในคดีหมายเลขดำที่ อ. 832/2561 เหตุเนื่องมาจากตนได้ร่วมแสดงความคิดเห็นในที่ชุมนุมของประชาชนระหว่างวันที่ 18 ธันวาคม 2556 ถึงวันที่ 12 กุมภาพันธ์ 2557 เพื่อแสดงเจตนารมณ์ในการคัดค้านร่างพระราชบัญญัตินิรโทษกรรมแก่ผู้ซึ่งกระทำความผิดเนื่องจากการชุมนุมทางการเมือง การแสดงออกทางการเมืองของประชาชน พ.ศ. ... และไม่ไว้วางใจรัฐบาลในการบริหารราชการแผ่นดิน ซึ่ง ไพบูลย์ นิติตะวัน ได้กล่าวอ้างกระกระทำดังกล่าวศาลรัฐธรรมนูญได้พิจารณาวินิจฉัยไว้แล้วว่าเป็นการชุมนุมที่ชอบด้วยรัฐธรรมนูญและกฎหมายตามคำสั่งศาลรัฐธรรมนูญที่ 54/2556 และคำสั่งศาลรัฐธรรมนูญที่ 57/2556
โดยศาลรัฐธรรมนูญได้พิจารณาวินิจฉัยแล้วว่า การชุมนุมดังกล่าวเป็นการใช้สิทธิและเสรีภาพในการชุมนุมตามรัฐธรรมนูญเพื่อแสดงออกซึ่งความคิดเห็นทางการเมือง และการกล่าวอ้างว่าผู้ถูกร้องทั้งหมดในคดีดังกล่าวรวมทั้งกลุ่มผู้ชุมนุมมีพฤติกรรมกระทำผิดกฎหมายโดยการขัดขวางการสมัครรับเลือกตั้งของบุคคลในคดีดังกล่าวนั้น เป็นเรื่องที่จะต้องดำเนินการตามกฎหมายในส่วนที่เกี่ยวข้องต่อไป นอกจากนี้การกระทำของผู้ถูกร้องทั้งหมดและผู้เข้าร่วมชุมนุมเป็นเพียงการแสดงเจตนารมณ์ต่อรัฐบาลโดยเรียกร้องและมุ่งหวังที่จะให้รัฐบาลลาออกเพื่อนำไปสู่การปฏิรูปและแก้ไขปัญหาของประเทศก่อน หลังจากนั้น จึงจัดให้มีการเลือกตั้ง จึงไม่มีมูลกรณีเข้าลักษณะเป็นการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุข หรือเป็นการกระทำเพื่อให้ได้มาซึ่งอำนาจในการปกครองประเทศโดยวิธีการซึ่งมิได้เป็นไปตามวิถีทางที่บัญญัติไว้ในรัฐธรรมนูญตามรัฐธรรมนูญแห่งราชอาณาจักรไทยพุทธศักราช 2550 มาตรา 68 วรรคหนึ่ง ประกอบกับศาลรัฐธรรมนูญมีคำสั่งเป็นแนวบรรทัดฐานเกี่ยวกับการใช้สิทธิและเสรีภาพในการชุมนุมเพื่อแสดงออกซึ่งความเห็นทางการเมืองไว้แล้วว่าไม่มีลักษณะเป็นการฝ่าฝืนรัฐธรรมนูญแห่งราชอาณาจักรไทย พุทธศักราช 2550 มาตรา 68 วรรคหนึ่งคำสั่งศาลรัฐธรรมนูญดังกล่าวจึงย่อมมีผลผูกพันคู่กรณี และผู้เข้าร่วมชุมนุมหรือบุคคลที่เกี่ยวข้องในแต่ละเหตุการณ์ของการชุมนุม รวมทั้งหน่วยงานที่เกี่ยวข้องตามรัฐธรรมนูญแห่งราชอาณาจักรไทยพุทธศักราช 2560 มาตรา 211 วรรคสี่
บทบาทในฐานะนักกฎหมาย > 5.กรณียุบพรรคไทยรักษาชาติ

วันที่ 8 กุมภาพันธ์ 2562 ไพบูลย์ นิติตะวัน ในขณะนั้นดำรงตำแหน่งหัวหน้าพรรคประชาชนปฏิรูป ได้ยื่นหนังสือต่อ กกต. คัดค้านพรรคไทยรักษาชาติ (ทษช.) กรณีเสนอชื่อทูลกระหม่อมหญิงอุบลรัตนฯ มหิดล เป็นแคนดิเดตนายกรัฐมนตรีในบัญชีของพรรค เนื่องจาก ถึงแม้ว่าทูลกระหม่อมฯ จะทรงลาออกจากฐานันดรศักดิ์แล้วตั้งแต่ปี 2515 แต่ทูลกระหม่อมฯ ยังทรงเป็นเจ้าฟ้าชั้นทูลกระหม่อม เป็นพระราชธิดาพระองค์ใหญ่ในพระบาทสมเด็จพระปรมินทรมหาภูมิพลอดุลยเดช และทรงเป็นพระเชษฐภคินีในสมเด็จพระเจ้าอยู่หัว ดังนั้นทูลกระหม่อมฯ จึงเป็นส่วนหนึ่งในสถาบันพระมหากษัตริย์ตามประเพณีการปกครองประเทศไทย ตามรัฐธรรมนูญ มาตรา 5 การกระทำของพรรคไทยรักษาชาติ จึงเป็นการเข้าข่ายความผิดตามระเบียบ กกต. ว่าด้วยวิธีการหาเสียงและลักษณะต้องห้ามในการหาเสียงเลือกตั้ง ส.ส. หมวด 4 ข้อ 17 ‘ห้ามผู้สมัครพรรคการเมืองหรือผู้ใดนำสถาบันพระมหากษัตริย์มาเกี่ยวข้องกับการหาเสียงเลือกตั้ง’
ต่อมา วันที่ 12 กุมภาพันธ์ 2562 คณะกรรมการการเลือกตั้งได้มีมติในการประชุม ครั้งที่ 18/2562 ให้ยื่นคำร้องต่อศาลรัฐธรรมนูญเพื่อสั่งยุบพรรคไทยรักษาชาติ
วันที่ 7 มีนาคม 2562 ศาลรัฐธรรมนูญมีคำวินิจฉัยที่ 3/2562 ว่าการกระทำของพรรคไทยรักษาชาติ มีหลักฐานชัดเจนว่า ได้กระทำไปโดยรู้สำนึก และโดยสมัครใจอย่าง แท้จริง ซึ่งคณะกรรมการบริหารพรรคไทยรักษาชาติย่อมทราบดีว่า ทูลกระหม่อมหญิงอุบลรัตนราชกัญญา สิริวัฒนาพรรณวดีเป็นพระราชธิดาพระองค์ใหญ่ในพระบาทสมเด็จพระปรมินทรมหาภูมิพลอดุลยเดช บรมนาถบพิตร ทั้งยังเป็นพระเชษฐภคินีในสมเด็จพระเจ้าอยู่หัว แม้ทรงกราบถวายบังคมลาออกจากฐานันดรศักดิ์ไปแล้ว แต่ยังคงดำรงอยู่ในฐานะสมาชิกแห่งพระบรมราชจักรีวงศ์ การกระทำของผู้ถูกร้องเป็นการนำสมาชิกชั้นสูงในพระบรมราชวงศ์มาเป็นฝักฝ่ายในทางการเมือง ทั้งยังเป็นการกระทำที่วิญญูชนคนไทยทั่วไป ย่อมรู้สึกได้ว่าสามารถทำให้สถาบันพระมหากษัตริย์ของไทยที่เป็นศูนย์รวมใจของคนไทยทั้งชาติ ต้องถูกนำไปใช้เพื่อความได้เปรียบทางการเมืองอย่างแยบยลให้ปรากฏผลเสมือนเป็นฝักฝ่ายทางการเมือง และมุ่งหวัง ผลประโยชน์ทางการเมืองโดยไม่คำนึงถึงหลักการพื้นฐานสำคัญของการปกครองในระบอบประชาธิปไตยอันมีพระมหากษัตริย์ทรงเป็นประมุข เป็นการสุ่มเสี่ยงต่อการสูญเสียสถานะที่จะต้องอยู่เหนือการเมือง และดำรงความเป็นกลางในทางการเมือง อันเป็นจุดเริ่มต้นของการเซาะกร่อนบ่อนทำลาย เป็นเหตุให้ชำรุดทรุดโทรม เสื่อมทราม หรืออ่อนแอลง เข้าลักษณะของการกระทำที่อาจเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์ทรงเป็นประมุขตามมาตรา 92 วรรคหนึ่ง (2) อย่างชัดแจ้งแล้ว กรณีมี หลักฐานอันควรเชื่อได้ว่าพรรคไทยรักษาชาติกระทำการตามมาตรา 92 วรรคหนึ่ง (2) จึงมีคำสั่งให้ยุบพรรคไทยรักษาชาติตามมาตรา 92 วรรคสอง
บทบาทในฐานะนักกฎหมาย > 6.กรณีนางสาวยิ่งลักษณ์ ชินวัตร นายกรัฐมนตรี สิ้นสุดความเป็นรัฐมนตรี

วันที่ 7 พฤษภาคม 2557 ศาลรัฐธรรมนูญมีคำวินิจฉัยที่ 9/2557 ตามคำร้องที่ ไพบูลย์ นิติตะวัน ในขณะนั้นดำรงตำแหน่งสมาชิกวุฒิสภา ได้ยื่นคำร้องให้ศาลรัฐธรรมนูญวินิจฉัยตามรัฐธรรมนูญ มาตรา 91 ประกอบมาตรา 182 วรรคสาม ว่า ความเป็นรัฐมนตรีของนางสาวยิ่งลักษณ์ ชินวัตร นายกรัฐมนตรี สิ้นสุดลงเฉพาะตัวตามรัฐธรรมนูญ มาตรา 182 วรรคหนึ่ง (7) ประกอบมาตรา 268 และมาตรา 266 (2) และ (3) หรือไม่
ศาลรัฐธรรมนูญได้วินิจฉัยมีมติเอกฉันท์ว่า นางสาวยิ่งลักษณ์ ชินวัตร ใช้สถานะและตำแหน่งการเป็นนายกรัฐมนตรีเข้าไปก้าวก่ายหรือแทรกแซงเพื่อประโยชน์ของตนเองและของผู้อื่น ในเรื่องการบรรจุ แต่งตั้ง โยกย้าย โอน หรือการพ้นจากตำแหน่งของข้าราชการซึ่งมีตำแหน่งหรือเงินเดือนประจำและมิใช่ข้าราชการการเมืองจึงต้องด้วยรัฐธรรมนูญ มาตรา 266 (2) และ (3) และถือเป็นการกระทำตามรัฐธรรมนูญ มาตรา 268 อันมีผลทำให้ความเป็นรัฐมนตรีของนางสาวยิ่งลักษณ์ ชินวัตร สิ้นสุดลงเป็นการเฉพาะตัวตามรัฐธรรมนูญ มาตรา 182 วรรคหนึ่ง (7) และรัฐมนตรีที่ร่วมมีมติในการประชุมคณะรัฐมนตรีเมื่อวันที่ 6 กันยายน 2554 จึงมีส่วนร่วมในการก้าวก่ายและแทรกแซงข้าราชการประจำอันเป็นการกระทำที่ต้องห้ามตามรัฐธรรมนูญ มาตรา 268 ประกอบมาตรา 266 (2) และ (3) เป็นเหตุให้ความเป็นรัฐมนตรีของรัฐมนตรีเหล่านั้นต้องสิ้นสุดเป็นการเฉพาะตัวตามรัฐธรรมนูญ มาตรา 182 วรรคหนึ่ง (7) ไปด้วย 
คำวินิจฉัยมีผลให้นางสาวยิ่งลักษณ์ ชินวัตร นายกรัฐมนตรี และรัฐมนตรีอีก 9 คน พ้นจากตำแหน่งและสิ้นสุดการปฏิบัติหน้าที่ทั้ง 10 คน
การศึกษา > ปริญญาบัตร

นิติศาสตรบัณฑิต (น.บ.) มหาวิทยาลัยสุโขทัยธรรมาธิราช
รัฐศาสตรมหาบัณฑิต (ร.ม.) สาขาบริหารรัฐกิจ มหาวิทยาลัยธรรมศาสตร์
การศึกษา > ประกาศนียบัตร

ประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง รุ่นที่ 5 (ปปร. 5) สถาบันพระปกเกล้า
รางวัลที่ได้รับ

ศิษย์เก่าดีเด่น สถาบันพระปกเกล้า
ศิษย์เก่าดีเด่น มหาวิทยาลัยธรรมศาสตร์
ศิษย์เก่าดีเด่น คณะรัฐศาสตร์ มหาวิทยาลัยธรรมศาสตร์
ศิษย์เก่าดีเด่น หลักสูตร EPA มหาวิทยาลัยธรรมศาสตร์
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2547 –  เหรียญลูกเสือสดุดี ชั้นที่ 1
แหล่งข้อมูลอื่น

ไพบูลย์ นิติตะวัน ที่เฟซบุ๊ก
ม้าเชียว

ขุนนางของรัฐจ๊กก๊ก
| ม้าเชียว (หมา เหมี่ยว) |
| --- | --- |
馬邈

เจ้าเมืองอิวกั๋ง (江油太守 เจียงโหยวไท่โฉ่ว)
ดำรงตำแหน่ง ค.ศ. ? (?) – ค.ศ. 263 (263)
กษัตริย์: เล่าเสี้ยน
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนนาง

ม้าเชียว มีชื่อในภาษาจีนกลางว่า หมา เหมี่ยว (จีน: 馬邈; พินอิน: Mǎ Miǎo) เป็นขุนนางของรัฐจ๊กก๊กในยุคสามก๊กของจีน มีตำแหน่งเป็นเจ้าเมือง (太守 ไท่โฉ่ว) ของเมืองอิวกั๋ง (江油 เจียงโหยว ; ปัจจุบันคือนครเจียงโหยว มณฑลเสฉวน)
ประวัติ

บทความหลัก: การพิชิตจ๊กก๊กโดยวุยก๊ก § เส้นทางเบี่ยงของเตงงาย
ในปี ค.ศ. 263 รัฐวุยก๊กยกทัพบุกจ๊กก๊กครั้งใหญ่ ในเดือน 10 เตงงายผู้เป็นขุนพลโจมตีภาคตะวันตก (征西將軍 เจิงซีเจียงจฺวิน) ของวุยก๊กคัดเลือกทหารมีฝีมือและลอบยกไปตามทางน้อยที่อิมเป๋ง (陰平 อินผิง; ปัจจุบันคืออำเภอเหวิน มณฑลกานซู่) เตงงงายใช้ผ้าสักหลาดผืนใหญ่ห่อร่างกายตนเองแล้วกลิ้งลงจากภูเขา ทหารของเตงงายก็ปีนต้นไม้และไต่หน้าผาลงมาเป็นแถว ด้านจงโฮยผู้เป็นขุนพลพิทักษ์ภาคตะวันตก (鎮西將軍 เจิ้นซีเจียงจฺวิน) ของวุยก๊กกำลังโจมตีเกียมโก๊ะ (劍閣 เจี้ยนเก๋อ) ได้ส่งขุนพลเถียน จาง (田章) และคนอื่น ๆ จากทางตะวันตกของเกียมโก๊ะไปยังเมืองอิวกั๋ง เถียน จางโจมตีกองซุ่มของจ๊กก๊ก 3 กองที่อยู่ห่างจากอิวกั๋งไม่ถึงร้อยลี้จนแตกพ่าย และเข้าสมทบกับเตงงาย เตงงายให้เถียน จางนำกองหน้า แล้วนำทหารไปปรากฏที่อิวกั๋ง ม้าเชียวเจ้าเมืองอิวกั๋งยอมจำนนต่อเตงงาย ต่อมาไม่นานเตงงายก็พิชิตจ๊กก๊กได้สำเร็จ
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ จื้อ  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวจุ๋น  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  หลี่ ฉิว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  เบ้งเฮ็ก  สะโมโข
โสภา สถาพร

| โสภา สถาพร |
| --- | --- |
ชื่อเกิด: โสภา พัคค์สุนทร
เกิด: 7 สิงหาคม พ.ศ. 2490 จังหวัดสุราษฎร์ธานี ประเทศไทย
เสียชีวิต: 28 มีนาคม พ.ศ. 2549 (58 ปี) กรุงเทพมหานคร ประเทศไทย
คู่สมรส: จอห์น เอ บาโชว์
อาชีพ: นักแสดง
ปีที่แสดง: พ.ศ. 2506–2521
โสภา สถาพร (7 สิงหาคม พ.ศ. 2490 – 28 มีนาคม พ.ศ. 2549) ชื่อเล่น ติ๋ม เป็นนักแสดงภาพยนตร์ชื่อดังในอดีต
ประวัติ

โสภา เกิดที่ตำบลตลาด อำเภอเมือง จังหวัดสุราษฎร์ธานีชื่อจริงคือ โสภา พัคค์สุนทร  เติบโตที่ อำเภอท่าชนะ จังหวัดสุราษฏร์ธานี เริ่มแสดงภาพยนตร์จากการชักชวนของชาลี อินทรวิจิตรและศรินทิพย์ ศิริวรรณ เรื่องแรกคือเรื่อง เอื้อมเดือน พ.ศ. 2506 กำกับโดย รังสี ทัศนพยัคฆ์ ต่อมาเมื่อ พ.ศ. 2507 ได้รับบทนำเป็นเรื่องแรกคือเรื่อง ดวงตาสวรรค์ คู่กับสมบัติ เมทะนีและพิศมัย วิไลศักดิ์  ในภาพยนตร์เรื่องถัดมา ได้แสดงคู่กับ เพชรา เชาวราษฎร์ มิตร ชัยบัญชา และชนะ ศรีอุบล ในเรื่อง ชาติเจ้าพระยา (2508) และเริ่มมีชื่อเสียงมากขึ้น
โสภา สถาพร รับบทนางเอกเต็มตัวในเรื่อง ศึกเสือไทย (2508) คู่กับ สมบัติ เมทะนี และมีผลงานอีกมากมาย เช่น เจ้าแม่ตะเคียนทอง (2509) คู่กับไชยา สุริยัน, สิงห์สันติภาพ (2509) คู่กับลือชัย นฤนาท และอีกหลายเรื่องเช่น ชาติกระทิง (2509), เหนือเพชฌฆาต (2510), พันดง (2511), วังสีทอง (2511), ดวงใจคนยาก (2511), เกิดเป็นชาย (2512)
ในระยะหลัง โสภา สถาพร มีผลงานแสดงน้อยลง ภาพยนตร์เรื่องสุดท้ายของเธอคือเรื่อง ลูกเจ้าพระยา (2520) คู่กับสมบัติ เมทะนี และ เพชรา เชาวราษฎร์ เธอออกจากวงการแสดง และสมรสกับ จอห์น เอ บาโชว์ ครูสอนภาษาอังกฤษชาวอเมริกัน ใช้ชีวิตอยู่ที่กรุงเทพมหานคร
โสภา สถาพร เสียชีวิตที่กรุงเทพมหานคร แต่เคลื่อนย้ายศพไปตั้งบำเพ็ญกุศลอยู่ที่จังหวัดจันทบุรี เมื่อวันที่ 28 มีนาคม พ.ศ. 2549 ด้วยโรคตับแข็งและหัวใจวายเฉียบพลัน  ขณะอายุได้ 58 ปี
ศิลปินนักร้อง บิลลี่ โอแกน เคยแต่งเพลงชื่อ โสภาสถาพร  โดยได้แรงบันดาลใจมาจากเธอ เมื่อ พ.ศ. 2535
ผลงานภาพยนตร์

เอื้อมเดือน (2506)
ดวงตาสวรรค์(2507)
ศึกเสือไทย (2508)
ชาติเจ้าพระยา (2508)
นางสาวโพระดก (2508) รับบท สายสมร
ไทรคู่ (2509)
กาเหว่า (2509)
เกล้าฟ้า (2509)
คมสีหราช (2509)
กระเบนธง (2509)
ชาติกระทิง (2509)
เลือดทรนง (2509)
สิงห์สันติภาพ (2509)
แก้วกลางสลัม (2509)
เจ้าแม่ตะเคียนทอง (2509)
ตุ๊ดตู่ (2510)
จ่าแก้ว (2510)
เหล็กเพชร (2510)
ไทรโศก (2510)
ฟ้าเพียงดิน (2510)
คนเหนือคน (2510)
ตะวันสึทอง (2510)
เจ้าแม่ปานทอง (2510)
เหนือเพชฌฆาต (2510)
1 ต่อ 7 ประจัญบาน (2510)
สุภาพบุรุษเที่ยงคืน (2510)
พันดง (2511)
ใจแก้ว (2511)
คุณหนู (2511)
อกธรณี (2511)
วังสีทอง (2511)
ดวงใจคนยาก (2511)
สุรพลลูกพ่อ (2511)
16ปีแห่งความหลัง (2511)
สิงห์เหนือเสือใต้ (2511)
ป้อมปืนตาพระยา (2511)
สมิงจ้าวท่า (2512)
เกิดเป็นชาย (2512)
ดาวรุ่ง (2512)
ปีศาจแสนสวย (2512)
ลูกกบ (2512)
รอยปืน (2512)
ทรชนเดนตาย (2512)
สอยดาว สาวเดือน (2512)
นางกวัก (2512)
ไก่ฟ้า (2512)
กิ่งแก้ว (2513)
เทพฤทธิ์จอมเพชฌฆาต (2513)
บ้านวังแดง (2513)
วนาสวรรค์ (2513)
กายทิพย์ (2513)
หวานใจ (2513)
ฝนเดือนหก (2513)
แม่ย่านาง (2513)
เจ้าสาว (2513)
ตายแล้วเกิด (2513)
วิญญาณดอกประดู่ (2513)
รักกันหนอ (2514)
มนต์รักป่าซาง (2514)
สื่อกามเทพ (2514)
วิมานสีทอง (2514)
ลูกยอด (2514)
สะใภ้หัวนอก (2514)
ไม่มีวันที่เราจะพรากจากกัน (2514)
ขวัญใจไอ้หนุ่ม (2515) รับบท เดือนเพ็ญ
รจนายอดรัก (2515)
ไอ้หนุ่ม - อีสาว (2515)
พรุ่งนี้ฉันจะรักคุณ (2515)
กว๊านพะเยา (2515)
ล่ามหากาฬ (2515)
หนองงูเห่า (2515)
รอยแค้น (2515)
แควเสือ (2515)
คนองกรุง (2516)
เวียงพยอม (2516)
อะไรกันนักหนา (2516)
จ้าวทุ่ง (2516)
ผาอาบนาง (2517)
อีสาน (2517)
ระห่ำลำหัก (2518)
งิ้วราย (2518)
ทมิฬดง (2519)
ชะตาชีวิต (2519)
เพลิงทะเล (2520)
ตาปี อีปัน (2520)
ลูกเจ้าพระยา (2520)
เสือ-สิงห์-กระทิง-แรด (2521)
ผานกเค้า (2522)
ผลงานละครโทรทัศน์

เกิดเป็นหญิง (2506) ช่อง 4 บางขุนพรหม
เหมือนคนละฟากฟ้า (2517) ช่อง 3
สะพานข้ามดาว (2537) ช่อง 7
แหล่งข้อมูลอื่น

thaifil เก็บถาวร 2006-12-30 ที่ เวย์แบ็กแมชชีน
โสภา สภาพร เก็บถาวร 2006-04-09 ที่ เวย์แบ็กแมชชีน
โสภา สถาพร
แต่งงานกับผี

| แต่งงานกับผี |
| --- | --- |
ใบปิดประชาสัมพันธ์

อักษรจีนตัวเต็ม: 關於我和鬼變成家人的那件事
ความหมายตามตัวอักษร: About me and the ghost becoming family

ฮั่นยฺหวี่พินอิน: guānyú wǒ hé guǐ biàn jiārén de nà jiàn shì
 
 
กำกับ: เฉิง เวย-หาว
เขียนบท:   เฉิง เวย-หาว  ชารอน อู๋ 
บทภาพยนตร์: ไล่ จื้อ-เหลียง
อำนวยการสร้าง:   จิน ไป่-หลุน  เดนนิส อู๋ 
นักแสดงนำ:   เกร็ก ซู  ออสติน ลิน  จิงเกิล หวัง 
ดนตรีประกอบ: เคย์ หลิว
บริษัทผู้สร้าง: คาเลนเดอร์สตูดิโอส์  
ผู้จัดจำหน่าย:   โบลฟิล์ม  วีวิชันพิกเจอร์ส 
วันฉาย:   17 พฤศจิกายน ค.ศ. 2022 (2022-11-17) (โกลเดนฮอร์ส)  10 กุมภาพันธ์ ค.ศ. 2023 (2023-02-10) (ไต้หวัน) 
ความยาว: 130 นาที
ประเทศ: ไต้หวัน
ภาษา:   จีนกลาง  จีน 
แต่งงานกับผี (จีน: 關於我和鬼變成家人的那件事; อังกฤษ: Marry My Dead Body) เป็นภาพยนตร์แนวลึกลับ ตลก และเหนือธรรมชาติของไต้หวัน ค.ศ. 2022 กำกับโดยเฉิง เวย-หาว นำแสดงโดย เกร็ก ซู, ออสติน ลิน และจิงเกิล หวัง เข้าฉายรอบปฐมทัศน์ในเทศกาลภาพยนตร์ม้าทองคำไทเปเมื่อวันที่ 17 พฤศจิกายน ค.ศ. 2022 และเข้าฉายอย่างเป็นทางการในไต้หวันเมื่อวันที่ 10 กุมภาพันธ์ ค.ศ. 2023 เป็นเรื่องราวผสมผสานประเพณีการแต่งงานผีดั้งเดิมกับการไขคดีของตำรวจ จึงเกิดเป็นเรื่องราวความรักระหว่างมนุษย์กับผี
เรื่องย่อ

เรื่องราวของอู๋ หมิง-ฮั่น (เกร็ก ซู) ตำรวจหนุ่มที่เกลียดพวกรักร่วมเพศและกลัวผี ซึ่งบังเอิญหยิบซองแดงขึ้นมาขณะสืบสวนหลักฐานในคดี เพื่อไม่ให้พบเจอความโชคร้ายจึงต้องแต่งงานกับคนตาย เมื่อแต่งงานแล้วก็กลายเป็นว่าอู่ หมิง-ฮั่น มองเห็นคู่แต่งงานของเขาที่เป็นผีคือเหมาเหมา (ออสติน ลิน) และยังต้องสืบคดีพ่อค้ายาเสพติดรายใหญ่กับคู่หูตำรวจหญิงหลิน ซู-ชิง (จิงเกิล หวัง) ไปพร้อมกับไขคดีการตายของเหมาเหมา จึงเกิดเรื่องราวการเดินทางที่เต็มไปด้วยความไร้สาระและน้ำตา
นักแสดง

เกร็ก ซู รับบทเป็น อู๋ หมิง-ฮั่น
ออสติน ลิน รับบทเป็น เหมา ปัง-หยู (เหมาเหมา)
จิงเกิล หวัง รับบทเป็น หลิน ซู-ชิง
ช่าย เฉิน-แนน รับบทเป็น หลิน เซียว-หยวน
หวัง แมน-เฉียว รับบทเป็น เหมา เฉิน อาหลัน
โต๋ ซึง-ฮัว รับบทเป็น เหมา เฉิง-กั๋ว
หม่า เนียน เซียน รับบทเป็น ชาง ยุง-คัง
เฉิง จื้อ-เว่ย รับบทเป็น เจ้าอาวาสวัด
เฉิน เยน-โซ่ รับบทเป็น ชูบบี
ชาง จาง-ชิง รับบทเป็น อา-เกา
คลิฟ ชู รับบทเป็น เซียว-หม่า
เคิร์ต เซียว รับบทเป็น เจ้าหน้าที่ตำรวจ
หลิว ควน-ทิง รับบทเป็น เจ้าหน้าที่ตำรวจ
แอรอน เหยียน รับบทเป็น เฉิน เจีย-ห่าว
คริส ลี รับบทเป็น แฟนของเฉิน เจียห่าว
สื่อดัดแปลง

ใน พ.ศ. 2567 จีดีเอช ห้าห้าเก้า ได้ประกาศความร่วมมือกับ บิวกิ้น เอ็นเตอร์เทนเมนต์ และ พีพี กฤษฎ์ เอ็นเตอร์เทนเมนต์ ในการผลิตภาพยนตร์ใหม่ภายใต้ชื่อ Project RED ก่อนมีการเปิดตัวอย่างไม่เป็นทางการในช่วงเดือนธันวาคมปีเดียวกันในชื่อ ซองแดงแต่งผี โดยเป็นการรีเมคภาพยนตร์ใหม่ทั้งหมดโดยปรับบริบทมาใช้เป็นครอบครัวไทยเชื้อสายจีนแทน นำแสดงโดย พุฒิพงศ์ อัสสรัตนกุล และ กฤษฏ์ อำนวยเดชกร ภาพยนตร์มีกำหนดเข้าฉายในวันที่ 20 มีนาคม พ.ศ. 2568
แหล่งข้อมูลอื่น

แต่งงานกับผี ที่อินเทอร์เน็ตมูวีเดตาเบส
Marry My Dead Body ที่เฟซบุ๊ก
Marry My Dead Body ที่อินสตาแกรม
ไดบีกาซิน

| --- | --- |

ข้อมูลทางคลินิก
AHFS/Drugs.com: International Drug Names
รหัส ATC: J01GB09 (WHO) 
ตัวบ่งชี้
 ชื่อตามระบบ IUPAC (2S,3R,4S,5S,6R) -4-Amino-2-[(1S,2S,3R,4S,6R) -4,6-diamino-3-[(2R,3R,6S) -3-amino-6- (aminomethyl) oxan-2-yl]oxy-2-hydroxycyclohexyl]oxy-6- (hydroxymethyl) oxane-3,5-diol 
เลขทะเบียน CAS: 34493-98-6
PubChem CID: 470999
ChemSpider: 413666
UNII: 45ZFO9E525
KEGG: D07811
ChEMBL: CHEMBL560976
ECHA InfoCard: 100.047.316 
ข้อมูลทางกายภาพและเคมี
สูตร: C18H37N5O8
มวลต่อโมล: 451.521 g·mol−1
แบบจำลอง 3D (JSmol): Interactive image
 SMILES C1C[C@H]([C@H](O[C@@H]1CN) O[C@@H]2[C@H](C[C@H]([C@@H]([C@H]2O) O[C@@H]3[C@@H]([C@H]([C@@H]([C@H](O3) CO) O) N) O) N) N) N 
 InChI InChI=1S/C18H37N5O8/c19-4-6-1-2-7 (20) 17 (28-6) 30-15-8 (21) 3-9 (22) 16 (14 (15) 27) 31-18-13 (26) 11 (23) 12 (25) 10 (5-24) 29-18/h6-18,24-27H,1-5,19-23H2/t6-,7+,8-,9+,10+,11-,12+,13+,14-,15+,16-,17+,18+/m0/s1 Key:JJCQSGDBDPYCEO-XVZSLQNASA-N 
 สารานุกรมเภสัชกรรม
ไดบีกาซิน (อังกฤษ: Dibekacin) เป็นยาปฏิชีวนะชนิดหนึ่งในกลุ่มอะมิโนไกลโคไซด์ ซึ่งถูกนำมาใช้ร่วมกับซัลเบนิซิลลิน ในรูปแบบยาสูตรผสมเพื่อใช้ในการรักษาโรคที่เกิดจากการติดเชื้อแบคทีเรีย ไดบีกาซินจัดเป็นอีกอนุพันธ์หนึ่งของกานามัยซิน จัดเป็นยาปฏิชีวนะชนิดออกฤทธิ์กว้าง ซึ่งครอบคลุมเชื้อสกุลไมโคแบคทีเรียม ที่เป็นสาเหตุของวัณโรคได้อีกด้วย ทั้งนี้ ไดบีกาซิน สามารถใช้เป็นยาทางเลือกในโรคติดเชื้อแบคทีเรียที่ดื้อต่อกานามัยซินได้